ආණ්ඩුක්‍රම ව්‍යවස්ථාවේ සහ පාර්ලිමේන්තු පාලන තන්ත්‍රයේ සිදුකළ යුතු වෙනස්කම් ඉදිරියේදී අපට ඇගයීමට ලක් කරන්න සිදුවේවි.පසුගිය පාර්ලිමේන්තුවේදී අපට දක්නට ලැබුණු ප්‍රවණතාවක් තමයි විධායක විසින් බලතල විශාල ලෙස පවරා ගැනීම හේතුවෙන් පාර්ලිමේන්තුව සතු බලතල කප්පාදු වීම.විශේෂයෙන් ආණ්ඩු පක්ෂයේ පසුපෙළ මන්ත්‍රීවරුන්ගේ හඬට වටිනාකමක් නොතිබීම එහිදී දක්නට ලැබුණු තවත් කරුණක්.නිසි පාර්ලිමේන්තු ප්‍රජාතන්ත්‍රවාදයේදි ආණ්ඩු පක්ෂයේ පසුපෙළ මන්ත්‍රීවරුන්ට විපක්යේ මන්ත්‍රීවරුන්ට වඩා බලතල හිමි වනවා.මහජන මුදල් සම්බන්ධයෙන් පාර්ලිමේන්තුවේ වගකීම නිසි පරිදි ක්‍රියාත්මක නොවීමක් පසුගිය කාලයේ දක්නට ලැබුණා.